Wojciech Bakun

Wojciech Antoni Bakun  ye un políticu de Polonia, alcalde de Przemyśl dende 2018.

Nes eleiciones parllamentaries de 2015 salió elixíu diputáu con 9406 votos. En 2018 presentóse a les eleiciones llocales de Przemyśl, sacando'l 41,49% de los votos na primer vuelta. Na segunda vuelta resultó ganador col 74,84% de los votos.

Diose a conocer internacionalmente en 2022 cuando nuna visita del políticu ultraderechista italianu Matteo Salvini a la llocalidá pa visitar a los refuxaos ucraínos que colaron del so país pola invasión rusa esti saco-y una camiseta cola cara de Vladimir Putin, igual a la que llevara Salvini en Moscú y cola que se ficiera semeyes amosando'l so apoyu a Putin.

 Referencies 

 Enllaces esternos 

Categoría:Políticos y polítiques de Polonia